CELEX: 31993R2837
Language: ro
Date: 1993-10-18 00:00:00
Title: Regulamentul (CEE) nr. 2837/93 al Comisiei din 18 octombrie 1993 de punere în aplicare a Regulamentului (CEE) nr. 2019/93 al Consiliului în ceea ce privește menținerea plantațiilor de măslini în zonele tradiționale de cultură

03/Volumul 14
            
            
               RO
            
            
               Jurnalul Ofícial al Uniunii Europene
            
            
               45
            
         31993R2837
   
               L 260/5
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2837/93 AL COMISIEI
   
   din 18 octombrie 1993
   de punere în aplicare a Regulamentului (CEE) nr. 2019/93 al Consiliului în ceea ce privește menținerea plantațiilor de măslini în zonele tradiționale de cultură
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2019/93 al Consiliului din 19 iulie 1993 privind măsurile specifice referitoare la unele produse agricole în favoarea insulelor mici din Marea Egee (1), în special articolul 11 alineatul 2,
   întrucât Regulamentul (CEE) nr. 2019/93 prevede acordarea unui ajutor forfetar pe hectar și pe an pentru menținerea plantațiilor de măslini în zonele tradiționale de cultură a măslinului, cu condiția ca plantațiile de măslini să fie întreținute și menținute în bune condiții de producție; întrucât trebuie, în consecință, să fie stabilite modalitățile de aplicare a regimului de ajutor respectiv, inclusiv condițiile de acordare a ajutorului precum și dispozițiile în materie de control și sancțiuni;
   întrucât, ținând seama de condițiile de cultură și de practicile tradiționale diferite în regiunile respective, stabilirea condițiilor de bună întreținere a măslinilor trebuie să se refere la lucrările de întreținere recunoscute ca necesare după uzanțele și tradiția locală;
   întrucât măsurile prevăzute în prezentul regulament sunt conforme cu avizul Comitetului de gestionare a materiilor grase,
   ADOPTĂ PREZENTUL REGULAMENT:
   Articolul 1
   Ajutorul forfetar la hectar pentru menținerea plantațiilor de măslini, prevăzut la articolul 11 din Regulamentul (CEE) nr. 2019/93, este acordat pentru suprafețele:
   
               (a)
            
            
               care au o densitate minimă de cincizeci de pomi la hectar;
            
         
               (b)
            
            
               pentru care lucrările de întreținere a plantațiilor de măslini recunoscute după uzanțele și tradiția locală ca necesare pentru menținerea lor în bune condiții sunt efectuate în mod adecvat;
            
         
               (c)
            
            
               cu măslini destinați producției de ulei de măsline care au făcut obiectul unei declarații de cultură în conformitate cu articolul 3 din Regulamentul (CEE) nr. 2261/84 al Consiliului (2);
            
         
               (d)
            
            
               care au făcut obiectul unei cereri de ajutor, în conformitate cu articolul 2.
            
         Articolul 2
   (1)   Orice producător interesat depune o cerere de ajutor la organismul competent până la data 15 iunie cel târziu a fiecărui an. Cu toate acestea, pentru 1993, această cerere se depune până la 30 noiembrie 1993.
   În afara cazului de forță majoră, orice depunere tardivă a unei cereri duce la o reducere cu 1 % pe zi lucrătoare a valorii ajutorului la care ar avea dreptul cultivatorii de măslini în cazul depunerii în timp util a acestei cereri. În cazul unei întârzieri mai mari de douăzeci de zile, cererea nu mai este primită.
   Ajutorul este plătit în perioada dintre 16 octombrie și 30 noiembrie a fiecărui an. Cu toate acestea, pentru 1993, plata se face până la 31 decembrie 1993 cel târziu.
   (2)   Cererea de ajutor va cuprinde cel puțin următoarele indicații:
   
               —
            
            
               numele, prenumele și adresa solicitantului,
            
         
               —
            
            
               suprafața cultivată în hectare,
            
         
               —
            
            
               numărul respectiv de măslini,
            
         
               —
            
            
               în cazul măslinilor destinați producției de ulei de măsline, o referință la ultima declarație de cultură prezentată,
            
         
               —
            
            
               referința cadastrală a acestor suprafețe sau o indicație recunoscută ca echivalentă de organismul însărcinat cu controlul suprafețelor.
            
         Articolul 3
   Grecia efectuează controale administrative și la fața locului pentru a se asigura verificarea eficace a respectării condițiilor pentru acordarea ajutorului.
   Controalele la fața locului se fac, în fiecare nomos (departament), la cel puțin 10 % din cererile de ajutor prezentate. Cu toate acestea, pentru primul an de aplicare, acest procentaj este redus la 5 %. În cazul în care un număr semnificativ de neregularități este descoperit într-un nomos, autoritățile competente efectuează controale suplimentare în anul în curs și măresc procentajul cererilor care trebuie controlate anul următor pentru acest nomos.
   Cererile care fac obiectul controalelor la fața locului sunt determinate de către autoritatea competentă în special pe baza unei analize a riscurilor, asigurând totodată selecția unui eșantion reprezentativ.
   Controalele la fața locului presupun:
   
               —
            
            
               măsurarea tuturor suprafețelor prevăzute în cerere,
            
         
               —
            
            
               verificarea întreținerii plantațiilor de măslini în bune condiții de producție,
            
         
               —
            
            
               verificarea respectării densității minimale.
            
         Articolul 4
   (1)   Atunci când se constată că suprafața determinată efectiv este mai mare decât cea declarată în cererea de ajutor, suprafața declarată este luată în considerare pentru calcularea valorii ajutorului.
   (2)   Dacă controlul indică un excedent al suprafeței declarate de până la 20 % din suprafața constatată, ajutorul este calculat pe baza suprafeței constatate diminuate cu excedentul constatat.
   (3)   Dacă excedentul este mai mare decât limitele prevăzute la alineatul 2, cererea pentru anul în cauză este respinsă. În afară de aceasta, dacă este vorba de o declarație falsă făcută în mod deliberat sau din neglijență gravă, solicitantul este exclus de la beneficiul ajutorului în anul următor.
   (4)   Ajutorul nu este acordat atunci când condițiile privind buna întreținere a plantațiilor de măslini sau densitatea minimală nu sunt îndeplinite.
   (5)   Dacă controlul nu poate fi efectuat din vina solicitantului, ajutorul nu mai este acordat pentru anul în curs, în afara cazului de forță majoră. Elementele justificative ale unui caz de forță majoră trebuie furnizate de către cel interesat în scris autorităților competente în termen de zece zile de la data prevăzută pentru control.
   Articolul 5
   Grecia informează Comisia cel târziu la 31 decembrie a fiecărui an cu privire la:
   
               1.
            
            
               numărul cererilor de ajutor și al suprafețelor, pe nomos și exprimat în hectare, pentru care s-a obținut ajutorul;
            
         
               2.
            
            
               procentajul cererilor și al suprafețelor care au fost controlate;
            
         
               3.
            
            
               numărul neregularităților și al suprafețelor în cauză.
            
         Cu toate acestea, pentru 1993, aceste informații trebuie furnizate până la 28 februarie 1994 cel târziu.
   Articolul 6
   (1)   În cazul în care un ajutor a fost plătit în mod necuvenit, serviciile competente procedează la recuperarea sumelor vărsate, majorate cu o dobândă curentă socotită de la data vărsării ajutorului până la recuperarea sa efectivă. Rata dobânzii aplicate este cea în vigoare pentru operațiunile de recuperare analoage din dreptul național.
   (2)   Ajutorul recuperat și, dacă este cazul, dobânzile sunt vărsate organismelor sau serviciilor plătitoare și deduse de către acestea din cheltuielile finanțate de Fondul European de Orientare și Garantare Agricolă proporțional cu finanțarea comunitară.
   Articolul 7
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 octombrie 1993.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 184, 27.7.1993, p. 1.
   
      (2)  JO L 208, 3.8.1984, p. 3.